(návrh)

**Nariadenie vlády**

**Slovenskej republiky**

z ..... 2020,

**ktorým sa dopĺňa nariadenie vlády Slovenskej republiky č. 491/2020 Z. z., ktorým sa ustanovuje postup určovania a výpočtu výšky odplaty za poskytovanie leteckých navigačných služieb a zóny spoplatňovania**

Vláda Slovenskej republiky podľa § 5 ods. 8 zákona č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. .../2020 Z. z. nariaďuje:

Čl. I

Nariadenie vlády Slovenskej republiky č. 491/2019 Z. z., ktorým sa ustanovuje postup určovania a výpočtu výšky odplaty za poskytovanie leteckých navigačných služieb a zóny spoplatňovania sa dopĺňa takto:

Za § 5 sa vkladajú § 5a a 5b, ktoré vrátane nadpisov znejú:

„**§ 5a**

**Konzultácie**

1. Konzultácie poskytovateľa terminálnych leteckých navigačných služieb so zástupcami používateľov vzdušného priestoru sú vykonávané pred začiatkom referenčného obdobia a týkajú sa
2. stanovených nákladov,
3. plánovaných investícií,
4. celkového stanoveného počtu terminálnych jednotiek služieb,
5. výšky terminálnej jednotkovej sadzby.
6. Konzultácie poskytovateľa terminálnych leteckých navigačných služieb so zástupcami používateľov vzdušného priestoru sú vykonávané každoročne počas referenčného obdobia a týkajú sa
7. skutočných nákladov v porovnaní so stanovenými nákladmi za rok r – 1,
8. zmien celkového stanoveného počtu terminálnych jednotiek služieb,
9. zmien výšky terminálnej jednotkovej sadzby,
10. realizovaných investícií v roku r – 1,
11. nových právnych predpisov, ktoré môžu mať vplyv na náklady podľa § 2 ods. 1,
12. výšky neuhradených terminálnych odplát používateľmi vzdušného priestoru za rok r – 1,
13. neposkytnutí terminálnych leteckých navigačných služieb podľa § 11 ods. 1 zákona v roku r – 1,
14. uplatňovania zdieľania rizika,
15. nových terminálnych zón spoplatňovania, ak budú zriadené,
16. správy o posúdení,18a) ak bola vydaná Dopravným úradom podľa § 5 ods. 4 zákona,
17. ďalších informácií, ktoré majú vplyv na poskytovanie terminálnych leteckých navigačných služieb a môžu ovplyvniť výšku terminálnej jednotkovej sadzby.
18. Konzultácie poskytovateľa terminálnych leteckých navigačných služieb so zástupcami používateľov vzdušného priestoru možno uskutočniť aj prostredníctvom videokonferencie alebo inými prostriedkami komunikačnej technológie. Z konzultácií podľa prvej vety možno vyhotovovať zvukový záznam na účel vypracovania zápisnice podľa odseku 4. Na začiatku konzultácií podľa prvej vety sú účastníci konzultácií informovaní o vyhotovení zvukového záznamu. Po doručení zápisnice podľa odseku 5 sa zvukový záznam zničí.
19. Z konzultácií sa poskytovateľom terminálnych leteckých navigačných služieb vypracuje zápisnica o vykonaní konzultácií (ďalej len „zápisnica“), ktorá obsahuje
20. identifikáciu poskytovateľa terminálnych leteckých navigačných služieb v rozsahu
21. názov alebo obchodné meno, označenie právnej formy, adresa sídla, identifikačné číslo, ak ide o právnickú osobu,
22. meno, priezvisko, adresa trvalého pobytu, adresa miesta podnikania, identifikačné číslo, ak bolo pridelené, meno a priezvisko zodpovedného zástupcu, ak je ustanovený, ak ide o fyzickú osobu - podnikateľa,
23. meno, priezvisko, adresa trvalého pobytu, ak ide o fyzickú osobu,
24. miesto a dátum konania konzultácií,
25. prezenčnú listinu,
26. informáciu o priebehu konzultácií,
27. závery z konzultácií,
28. dátum vypracovania zápisnice,
29. podpis štatutárneho orgánu alebo členov štatutárneho orgánu, ak ide o právnickú osobu alebo podpis fyzickej osoby – podnikateľa alebo jeho zodpovedného zástupcu, ak je ustanovený alebo podpis fyzickej osoby.
30. Zápisnica sa doručuje Dopravnému úradu do 30 dní odo dňa konania konzultácií.

**§ 5b**

**Podklady na konzultácie**

1. Podklady na konzultácie sú poskytnuté zástupcom používateľov vzdušného priestoru najmenej päť dní pred konaním konzultácií.
2. Podkladmi na konzultácie, ak v odseku 3 nie je ustanovené inak, sú najmä
3. údaje o stanovených nákladov a skutočných nákladoch v príslušnej terminálnej zóne spoplatňovania a dodatočné informácie podľa prílohy č. 2,
4. informácie o určení terminálnej jednotkovej sadzby podľa prílohy č. 3.
5. Ak je terminálna jednotková sadzba priamo určená poskytovateľom terminálnych leteckých navigačných služieb podľa § 3 ods. 6, podkladom na konzultácie je informácia o takto určenej terminálnej jednotkovej sadzbe pre príslušnú terminálnu zónu spoplatňovania na každý rok referenčného obdobia.
6. Údaje o stanovených nákladoch sa vyplnia za každý rok referenčného obdobia. Skutočný počet terminálnych jednotiek služieb sa určí na základe štatistických údajov poskytovateľa terminálnych leteckých navigačných služieb a iných údajov týkajúcich sa jeho činnosti.
7. Dodatočné informácie o úpravách sa každoročne uvedú za každú terminálnu zónu spoplatňovania.“.

Poznámka pod čiarou k odkazu 18a znie:

„18a) Čl. 35 ods. 3 písm. a) vykonávacieho nariadenia (EÚ) 2019/317.“.

Čl. II

Toto nariadenie vlády nadobúda účinnosť ..... .